CELEX: C2006/190/15
Language: hu
Date: 2006-08-12 00:00:00
Title: C-230/06. sz. ügy: A Corte suprema di cassazione (Olaszország) által 2006. január 12-én benyújtott előzetes döntéshozatal iránti kérelem – Militzer & Münch GmbH kontra Ministero delle Finanze

12.8.2006   
            
            
               HU
            
            
               Az Európai Unió Hivatalos Lapja
            
            
               C 190/9
            
         A Corte suprema di cassazione (Olaszország) által 2006. január 12-én benyújtott előzetes döntéshozatal iránti kérelem – Militzer & Münch GmbH kontra Ministero delle Finanze
   (C-230/06. sz. ügy)
   (2006/C 190/15)
   Az eljárás nyelve: olasz
   A kérdést előterjesztő bíróság
   Corte suprema di cassazione (Olaszország).
   Az alapeljárás felei
   
      Felperes: Militzer & Münch GmbH.
   
      Alperes: Ministero delle Finanze.
   Az előzetes döntéshozatalra előterjesztett kérdések
   
               1)
            
            
               a 93/2454/EGK rendelettel (1) módosított 87/1062/EGK rendelet (2) 11a. cikkének (1) bekezdését úgy kell-e értelmezni, hogy megindítja az indító vámhatóságnak a közösségi belső árutovábbítási eljárás lezárása elmulasztásának közlésére rendelkezésére álló tizenegy hónapos határidő számítását abban az esetben, ha a vámeljárásnak a rendeltetési vámhatóság általi lezárását olyan hamisított okiratok igazolják, amelyek hamis jellege nehezen felismerhető; a hivatkozott jogszabály értelmezése tekintetében alkalmazhatók-e a Bíróságnak a C-325/00. és C-222/01. sz. ügyekben hozott ítéleteiben megállapított elvek; továbbá ellentmond-e az arányosság elvének, ha a megállapított tényállások esetén a szabálytalan közösségi belső árutovábbítási ügylet összes következményét a feladó viseli;
            
         
               2)
            
            
               az előző pontban leírt tényállás esetén alkalmazható-e a 11a. cikk (2) bekezdése;
            
         
               3)
            
            
               úgy kell-e értelmezni a 92/2913/EGK rendelet (3) 215. cikkének (1) bekezdését, hogy – az 1) pontban leírt tényállás esetén – a vámhivatal illetékességét a hivatkozott bekezdés második vagy harmadik franciabekezdésében előírt feltétel alapján kell meghatározni?
            
         
      (1)  HL L 253., 1. o.
   
      (2)  HL L 107., 1. o.
   
      (3)  HL L 302., 1. o.; magyar nyelvű különkiadás 2. fejezet, 4. kötet, 307. o.